PMIndiaData/PMIndiaSum huggingface dataset:
প্রধানমন্ত্রী মহারাষ্ট্রে আবাসন ও নগরোন্নয়নের সঙ্গে যুক্ত গুরুত্বপূর্ণ কয়েকটি প্রকল্পের সূচনা করলেন

প্রধানমন্ত্রী শ্রী নরেন্দ্র মোদী মঙ্গলবার (১৮ই ডিসেম্বর) মহারাষ্ট্র সফরে গিয়ে আবাসন ও নগরোন্নয়নের সঙ্গে যুক্ত গুরুত্বপূর্ণ কয়েকটি প্রকল্পের সূচনা করেন। কল্যাণ-এ এক জনসভায় প্রধানমন্ত্রী দুটি গুরুত্বপূর্ণ মেট্রো প্রকল্পের শিলান্যাস করেন। এগুলি হল – থানে-ভিওয়ান্দি-কল্যাণ মেট্রো প্রকল্প এবং দহিসর-মিরা-ভায়ান্দার মেট্রো প্রকল্প। প্রকল্প দুটির কাজ শেষ হলে গণ-পরিবহণ ব্যবস্থা ব্যাপকভাবে উপকৃত হবে। প্রধানমন্ত্রী কল্যাণ-এ প্রধানমন্ত্রী আবাস যোজনার আওতায় আর্থিক দিক থেকে পিছিয়ে পড়া শ্রেণী এবং কম আয়ের মানুষজনদের জন্য ৯০ হাজার গৃহনির্মাণ কাজের উদ্বোধন করেন। কল্যাণ-এ শিলান্যাস হওয়া এই প্রকল্পটি রূপায়ণে খরচ ধরা হয়েছে প্রায় ৩৩ হাজার কোটি টাকা। পুণেতে এক অনুষ্ঠানে প্রধানমন্ত্রী পুণে মেট্রো পরিষেবার তৃতীয় পর্যায়ের কাজের শিলান্যাস করেন। কল্যাণে এক জনসভায় প্রধানমন্ত্রী জানান, কেন্দ্রীয় সরকার কিভাবে পরিকাঠামো ও গণ-পরিবহণ ক্ষেত্রের উন্নয়নে গতি আনতে কাজ করে চলেছে। ২০২২ সালের মধ্যে ‘সকলের জন্য গৃহ’-এর লক্ষ্যপূরণে কেন্দ্রীয় সরকারের অঙ্গীকারের কথাও তিনি পুনরায় ব্যক্ত করেন। পুণেতে এক সমাবেশে ভাষণে শ্রী মোদী বলেন, যোগাযোগ পরিকাঠামোর উন্নয়নে সরকার সর্বাধিক গুরুত্ব দিচ্ছে। পরবর্তী প্রজন্মের পরিকাঠামো সহ পরিবহণ ক্ষেত্রের সুসংহতকরণে গুরুত্ব দেওয়া হচ্ছে। স্টার্ট-আপ ইন্ডিয়া এবং অটল উদ্ভাবন মিশনের মতো উদ্যোগ গ্রহণের ফলে ভারত প্রযুক্তির কেন্দ্র হিসেবে গড়ে উঠছে।
প্রধানমন্ত্রী ৬ই মার্চ ২০১৯এ কর্ণাটকের কালবুর্গি এবং তামিলনাড়ুর কাঞ্চিপুরম সফর করবেন

প্রধানমন্ত্রী শ্রী নরেন্দ্র মোদী আগামীকাল কর্ণাটকের কালবুর্গি এবং তামিলনাড়ুর কাঞ্চিপুরম সফর করবেন। তিনি দুটি জায়গায় একাধিক উন্নয়নমূলক প্রকল্পের সূচনা করবেন। কালবুর্গি কর্ণাটক কালবুর্গিতে কর্ণাটকের জনগণের সুবিধার্থে প্রধানমন্ত্রী শক্তি, স্বাস্হ্য, শিক্ষা সহ বিভিন্ন ক্ষেত্রের উন্নয়নমূলক প্রকল্পের সূচনা করবেন। এরমধ্যে রয়েছে : স্বাস্হ্য ক্ষেত্র কর্ণাটকের স্বাস্হ্য পরিষেবার আরও উন্নয়নের লক্ষ্যে প্রধানমন্ত্রী জাতির উদ্দেশ্যে বেঙ্গালুরুর ইএসআইসি হাসপাতাল এবং মেডিক্যাল কলেজ উৎসর্গ করবেন। তিনি হুব্বাল্লির কেআইএমএস-এর সুপার স্পেশালিটি ব্লকের-ও উদ্বোধন করবেন। শক্তি ক্ষেত্র শ্রী মোদী বিপিসিএল-এর ডিপো রাইচুর থেকে কালবুর্গিতে স্হানান্তরিত করার জন্য শিলান্যাস করবেন। এছাড়াও তিনি বেঙ্গালুরুর ইনকাম ট্যাক্স অ্যাপিলেট ট্রাইবুনাল টার্মিনাল জাতির উদ্দেশ্যে উৎসর্গ করবেন। তিনি বেঙ্গালোর বিশ্ববিদ্যালয়ের উত্তরপূর্ব ভারতের পড়ুয়াদের জন্য উইমেন্স হস্টেলেরও উদ্বোধন করবেন। এই প্রকল্পগুলি কেন্দ্রীয় সরকারের ‘ইজ অফ লিভিং’ কর্মসূচিকে বাস্তবায়নের লক্ষ্যে গড়ে তোলা হচ্ছে। প্রধানমন্ত্রী কালবুর্গিতে আয়ুষ্মান ভারতের সুবিধাপ্রাপকদের সঙ্গেও মতবিনিময় করবেন। কাঞ্চিপুরম, তামিলনাড়ু তামিলনাড়ুর কাঞ্চিপুরমে প্রধানমন্ত্রী সড়ক, রেল এবং শক্তি ক্ষেত্রে একগুচ্ছ প্রকল্পের সূচনা করবেন। এই প্রকল্পগুলি রাজ্যের সড়ক এবং রেল পরিবহন পরিকাঠামোকে উন্নত করবে। এরফলে তামিলনাড়ুর জনগণ উন্নত, দ্রুত এবং সস্তার পরিবহনের সুযোগ পাবেন। এরমধ্যে রয়েছে : সড়ক পরিবহন তামিলনাড়ুর মহাসড়ক পরিকাঠামোর আরও উন্নতির লক্ষ্যে প্রধানমন্ত্রী জাতীয় সড়ক ৪৫ সি-র বিক্রাবন্দি- শেঠিয়াঠাপু শাখা, শেঠিয়াঠাপু- চোলোপুরম শাখা এবং চোলোপুরম- থান্জাভুরম শাখায় চার লেনের সড়কের শিলান্যাস করবেন। তিনি জাতীয় সড়ক ৪-এর কারাইপট্টি-ওলাজাপেট শাখার ৬ লেনের সড়কেরও শিলান্যাস করবেন। জাতীয় সড়ক ২৩৪কে মজবুত করার জন্য ক্যারেজওয়ে এবং কালভার্টগুলিকে চওড়া করার জন্য প্রধানমন্ত্রী শিলান্যাস করবেন। তিনি জাতীয় সড়ক ৩৮১-র অবিনাশী-তিরুপুর-অবিনাশীপালায়াম শাখার ৪ লেন এবং ক্যারেজওয়েকে মজবুত করার প্রকল্পটি জাতির উদ্দেশ্যে উৎসর্গ করবেন। রেল পরিবহন প্রধানমন্ত্রী ইরোড-কারুর-তিরুচিরাপল্লী এবং সালেম-কারুর-ডিঙ্গিগুল শাখার বৈদ্যুতিকরণ জাতির উদ্দেশ্যে উৎসর্গ করবেন। এই বৈদ্যুতিকরণের ফলে গ্রীন হাউস গ্যাস নির্গমন হ্রাস পাবে এবং যাত্রী ও পণ্য পরিবহনের সময় কমে যাবে। শক্তি ক্ষেত্র প্রধানমন্ত্রী এন্নোরের এলএনজি টার্মিনালটিও জাতির উদ্দেশ্যে উৎসর্গ করবেন। ৫ এমএমটিপিএ ক্ষমতাসম্পন্ন এন্নোর এলএনজি টার্মিনালটি তামিলনাড়ু এবং পার্শ্ববর্তী রাজ্যগুলির এলএনজি গ্যাসের চাহিদা পূরণ করবে। এছাড়াও প্রধানমন্ত্রী ভিডিও কনফারেন্সের মাধ্যমে চেন্নাই-এর ডঃ এমজিআর জানকি কলেজ অফ আর্টস অ্যান্ড সায়েন্স ফর উইমেন্স-এ ডঃ এমজি রামাচন্দ্রনের মূর্তির আবরণ উন্মোচন করবেন। ডঃ এমজি রামাচন্দ্রন ছিলেন একজন অভিনেতা এবং রাজনীতিবিদ। যিনি ১৯৭৭ থেকে ১৯৮৭ দশ বছরের জন্য তামিলনাড়ুর মুখ্যমন্ত্রীর দায়িত্ব পালন করেছেন। তাঁকে ভারতরত্নে সম্মানিত করা হয়। প্রধানমন্ত্রী কাঞ্চিপুরমে আয়ুষ্মান ভারতের সুবিধাপ্রাপকদের সঙ্গেও মতবিনিময় করবেন।
অনিন্ত্রিত আমানত প্রকল্প বিল ২০১৯ বাতিল করার প্রস্তাবে মন্ত্রিসভার সায়

প্রধানমন্ত্রী শ্রী নরেন্দ্র মোদীর পৌরহিত্যে আজ কেন্দ্রীয় মন্ত্রিসভার বৈঠকে অনিন্ত্রিত আমানত প্রকল্প বিল ২০১৯ বাতিল করার প্রস্তাব মঞ্জুর করা হয়েছে। অনিন্ত্রিত আমানত প্রকল্প অধ্যাদেশ ২০১৯এর পরিবর্তে এই বিলটি আনা হয়েছে। উল্লেখ করা যেতে পারে, ২০১৯এর ২১শে ফেব্রুয়ারি অনিন্ত্রিত আমানত প্রকল্প বিল সম্পর্কে অধ্যাদেশ জারি করা হয়েছিল। সংসদের আগামী অধিবেশনেই অনিন্ত্রিত আমানত প্রকল্প বিল ২০১৯ পেশ করার বিষয়ে মন্ত্রিসভার সম্মতি পাওয়া গেছে। নতুন এই বিলটি দেশে বেআইনীভাবে অর্থলগ্নি সংক্রান্ত কাজকর্মের মোকাবিলায় গুরুত্বপূর্ণ ভূমিকা নেবে। বেআইনী অর্থলগ্নি সংক্রান্ত বর্তমানে চালু নিয়মনীতিতে নিয়ন্ত্রণমূলক ফাঁকফোকর ছাড়াও কঠোর প্রশাসনিক পদক্ষেপ গ্রহণের ক্ষেত্রে ঘাটতি রয়েছে। নতুন বিলটি আইনে পরিণত হলে দরিদ্র মানুষের কষ্টার্জিত অর্থ সঞ্চয়ের ক্ষেত্রে আরও সুরক্ষাপ্রদান সম্ভব হবে।
ইঞ্জিনিয়ার্স দিবসে প্রধানমন্ত্রীর শুভেচ্ছা; এম বিশ্বেশ্বরাইয়ার জন্মবার্ষিকীতে শ্রদ্ধার্ঘ্য নিবেদন

প্রধানমন্ত্রী শ্রী নরেন্দ্র মোদী ইঞ্জিনিয়ার্স দিবসে প্রযুক্তিবিদদের শুভেচ্ছা জানিয়েছেন। প্রধানমন্ত্রী স্যর এম বিশ্বেশ্বরাইয়া’কে তাঁর জন্মবার্ষিকীতে শ্রদ্ধার্ঘ্য জানিয়েছেন। প্রধানমন্ত্রী বলেন, ‘ইঞ্জিনিয়াররা অধ্যাবসায় এবং নিষ্ঠার প্রতীক। মানবসভ্যতার উন্নয়ন তাঁদের উদ্ভাবনী ক্ষমতা ছাড়া অসম্পূর্ণ থেকে যায়। ইঞ্জিনিয়ার্স দিবসে শুভেচ্ছা জানাই। সমস্ত কঠোর পরিশ্রমী প্রযুক্তিবিদকে আমার শুভ কামনা। বিশিষ্ট প্রযুক্তিবিদ স্যর এম বিশ্বেশ্বরাইয়াকে তাঁর জন্মবার্ষিকীতে আমার শ্রদ্ধার্ঘ্য”। …
নমামি গঙ্গে কর্মসূচিররূপায়ণ ও অগ্রগতি খতিয়ে দেখলেন প্রধানমন্ত্রী

বৃহস্পতিবার সন্ধ্যায় নমামি গঙ্গেকর্মসূচির অগ্রগতি পর্যালোচনা করলেন প্রধানমন্ত্রী শ্রী নরেন্দ্র মোদী। পর্যালোচনাকালে বিভিন্ন দপ্তরেরবরিষ্ঠ আধিকারিকরা ঐ কর্মসূচি রূপায়ণে গৃহীত পদক্ষেপগুলির এক সার্বিক চিত্র তুলেধরেন প্রধানমন্ত্রীর কাছে। নমামি গঙ্গে কর্মসূচির এ যাবৎকালের সাফল্যের একটি তথ্যও পরিসংখ্যানগত চিত্রও তাঁরা উপস্থাপিত করেন এদিনের পর্যালোচনা বৈঠকে। আধিকারিকরা জানান যে, গঙ্গানদী বরাবরনিকাশি বর্জ্য শোধনের ক্ষমতা উল্লেখযোগ্যভাবে বৃদ্ধি করা হয়েছে। হরিদ্বার, কানপুর,এলাহাবাদ, বারাণসী, পাটনা, ভাগলপুর, হাওড়া এবং কলকাতার মতো গঙ্গা তীরবর্তীশহরগুলিতে এই কর্মসূচি রূপায়ণকে আরও জোরদার করে তোলা হচ্ছে। যে সমস্ত শিল্প সংস্থা থেকে অধিকমাত্রায় গঙ্গার দূষণ ঘটছে, সেগুলির ওপর সতর্ক দৃষ্টি ও পর্যবেক্ষণের ব্যবস্থা করা হয়েছে । এছাড়াও,নিয়মিতভাবে ঐ সমস্ত কলকারখানা পরিদর্শনেরও ব্যবস্থা রয়েছে এই কর্মসূচি রূপায়ণের আওতায় । এর ফলে, গঙ্গারশাখা নদীগুলিতে জলের মান আগের তুলনায় অনেক উন্নত হয়েছে। দ্রবণীয় অক্সিজেন এবং জৈবরাসায়নিক অক্সিজেনের মাত্রা ও মাপকাঠি স্থির করার বিষয়টিকেও নিয়ে আসা হয়েছেকর্মসূচি রূপায়ণের আওতায়। গঙ্গানদীর তটবর্তী এলাকায় অবস্থিতজনবসতি এলাকাগুলিতে গ্রামীণ স্বাস্থ্য ব্যবস্থার প্রসার সম্পর্কেও অবহিত করা হয়প্রধানমন্ত্রীকে। নমামি গঙ্গে কর্মসূচি সম্পর্কে জনসাধারণের মধ্যে আরও বেশিমাত্রায় সচেতনতা প্রসারের ওপর জোর দেন প্রধানমন্ত্রী। গঙ্গাকে দূষণমুক্ত করার কাজেঅংশগ্রহণের জন্য সাধারণ মানুষকে উৎসাহিত ও উদ্বুদ্ধ করে তোলার কথাও বলেন তিনি। প্রধানমন্ত্রীর দপ্তর, নিতি আয়োগ,জলসম্পদ মন্ত্রক, পানীয় জল ও স্বাস্থ্য ব্যবস্থা মন্ত্রক, গঙ্গার দূষণমুক্তিসম্পর্কিত জাতীয় মিশন এবং কেন্দ্রীয় দূষণ নিয়ন্ত্রণ পর্ষদের পদস্থ আধিকারিকরাউপস্থিত ছিলেন এদিনের পর্যালোচনা বৈঠকে।
মহা শিবরাত্রিতে দেশবাসীকে শুভেচ্ছা প্রধানমন্ত্রীর

নতুন দিল্লি, ১১ মার্চ, ২০২১ প্রধানমন্ত্রী শ্রী নরেন্দ্র মোদী মহা শিবরাত্রি উপলক্ষে দেশবাসীকে শুভেচ্ছা জানিয়েছেন। এক ট্যুইট বার্তায় প্রধানমন্ত্রী বলেছেন, “মহা শিবরাত্রি উপলক্ষে দেশবাসীকে শুভেচ্ছা জানাচ্ছি। হর-হর মহাদেব! মহা শিবরাত্রির বিশেষ অনুষ্ঠানে সকলকে শুভেচ্ছা। হর-হর মহাদেব!”
তামিলনাডুতে বাস দুর্ঘটনায় বেশ কয়েকজন মানুষের জীবনহানিতে প্রধানমন্ত্রীর শোক প্রকাশ

প্রধানমন্ত্রী শ্রী নরেন্দ্র মোদী তামিলনাডুর তিরুপ্পুর জেলায় এক বাস দুর্ঘটনায় বেশ কয়েকজন মানুষের জীবনহানিতে শোক প্রকাশ করেছেন। এক ট্যুইটে প্রধানমন্ত্রী বলেছেন, “তামিলনাডুর তিরুপ্পুর জেলায় বাস দুর্ঘটনায় অত্যন্ত শোকাহত। দুঃখের এই মুহূর্তে শোকসন্তপ্ত পরিবারগুলির প্রতি আমার সমবেদনা ও সহমর্মিতা। দুর্ঘটনায় আহতদের দ্রুত আরোগ্য কামনা করি”।
প্রধানমন্ত্রীচিনের রাষ্ট্রপতি শি জিনপিং-কে টেলিফোনে শুভেচ্ছা জানিয়েছেন

প্রধানমন্ত্রীশ্রী নরেন্দ্র মোদী গণপ্রজাতন্ত্রী চিনের মাননীয় রাষ্ট্রপতি শ্রী শি জিনপিং-কে আজসে দেশের রাষ্ট্রপতি পদে পুনর্নিবাচিত হওয়ার জন্য টেলিফোন করে অভিনন্দন জানান। দুই নেতাইদুটি দ্রুত গতিতে এগিয়ে যাওয়া প্রধান শক্তি হিসাবে ভারত ও চিনের মধ্যে দ্বিপাক্ষিকসম্পর্ককে দ্বাবিংশ শতককে ‘এশীয় শতক’-এ পরিণত করার জন্য অত্যন্ত গুরুত্বপূর্ণহিসাবে একমত হন। উভয় নেতাইদ্বিপাক্ষিক স্বার্থ-সংশ্লিষ্ট আঞ্চলিক এবং আন্তর্জাতিক ইস্যুগুলি নিয়ে আলোচনাচালিয়ে যেতে রাজি হন।
জাইডস ইউনিভার্সের বিশ্বের প্রথম ডিএনএ ভিত্তিক ‘জাইকোভ-ডি’ টিকার অনুমোদন পাওয়া ভারতের বৈজ্ঞানিকদের উদ্ভাবন আগ্রহের প্রমাণঃ প্রধানমন্ত্রী

নতুনদিল্লি, ২০শে আগস্ট, ২০২১ প্রধানমন্ত্রী শ্রী নরেন্দ্র মোদী বলেছেন, জাইডস ইউনিভার্সের বিশ্বের প্রথম ডিএনএ ভিত্তিক ‘জাইকোভ-ডি’ টিকার অনুমোদন পাওয়ার মধ্য দিয়ে ভারতের বৈজ্ঞানিকদের উদ্ভাবনের বিষয়ে আগ্রহের প্রমাণ যায়। সিডিএসসিও ইন্ডিয়া ইনফোর এক ট্যুইটের জবাবে প্রধানমন্ত্রী বলেছেন; “ ভারত পূর্ণ শক্তি দিয়ে কোভিড-১৯ এর বিরুদ্ধে লড়ছে। @ZydusUniverse -এর বিশ্বের প্রথম ডিএনএ ভিত্তিক ‘জাইকোভ-ডি’ টিকার অনুমোদন পাওয়ার মধ্য দিয়ে ভারতের বৈজ্ঞানিকদের উদ্ভাবনের বিষয়ে আগ্রহের প্রমাণ যায়। নিঃসন্দেহে এটি দারুণ একটি ব্যাপার।“ /
ডাল হ্রদে প্রথম ভাসমান অর্থনৈতিক শিক্ষা বিষয়ক শিবির করার জন্য আইপিপিবি-র প্রশংসা প্রধানমন্ত্রীর

নয়াদিল্লি, ০৫ নভেম্বর, ২০২২ প্রধানমন্ত্রী শ্রী নরেন্দ্র মোদী জম্মু-কাশ্মীরের শ্রীনগরে নিভেসক দিদির আওতায় ডাল হ্রদে প্রথম ভাসমান অর্থনৈতিক শিক্ষা বিষয়ক শিবির করার জন্য আইপিপিবি-র প্রশংসা করেছেন। ভারতীয় ডাকের পেমেন্ট ব্যাঙ্কের ট্যুইটের জবাবে প্রধানমন্ত্রী বলেন; “মহিলাদের আরো ক্ষমতায়ণের জন্য দারুন উদ্যোগ!”
বিশিষ্ট গণিতজ্ঞ ডঃ বশিষ্ট নারায়ণ সিং – এর প্রয়াণে প্রধানমন্ত্রীর শোক প্রকাশ

প্রধানমন্ত্রী শ্রী নরেন্দ্র মোদী বিশিষ্ট গণিতজ্ঞ ডঃ বশিষ্ট নারায়ণ সিং – এর প্রয়াণে গভীর শোক প্রকাশ করেছেন। এক শোক বার্তায় প্রধানমন্ত্রী বলেছেন, “গণিতজ্ঞ ডঃ বশিষ্ট নারায়ণ সিং – এর প্রয়াণের খবরে শোকাহত। তাঁর প্রয়াণে দেশ গণিত জগতের এক উজ্জ্বল প্রতিভাকে হারালো। তাঁর প্রতি বিনম্র শ্রদ্ধাজ্ঞলি”।
সাধারণতন্ত্র দিবসের ট্যাবলো শিল্পীদের সঙ্গে একআলাপচারিতায় মিলিত হলেন প্রধানমন্ত্রী

সাধারণতন্ত্র দিবস উদযাপন উপলক্ষে দিল্লিতে উপস্থিত ট্যাবলো শিল্পী,আদিবাসী অতিথি, জাতীয় সমর শিক্ষার্থী বাহিনীর সদস্য এবং এনএসএস স্বেচ্ছাসেবকদেরসঙ্গে এক আলাপচারিতায় মিলিত হন প্রধানমন্ত্রী শ্রী নরেন্দ্র মোদী। তিনমূর্তি লন-এ সমবেত জাতীয় সমর শিক্ষার্থী বাহিনীর সদস্যদের কাছে ভারতেরবৈচিত্র্যের বিষয়টি বর্ণনা করেন প্রধানমন্ত্রী। তিনি বলেন, আমাদের এমন অনেক বিষয়ইরয়েছে, যা আমরা একে অন্যের কাছ থেকে শিখে নিতে পারি। আমাদের চারপাশে যে পরিবর্তনঘটে চলেছে, তাকে গ্রহণ করা খুবই গুরুত্বপূর্ণ বলে মনে করেন তিনি। দেশে রূপান্তরমুখীপরিবর্তন ঘটানোর ক্ষমতা ভারতের যুব সমাজের রয়েছে বলে বিশেষ আস্থা ও বিশ্বাস ব্যক্তকরেন প্রধানমন্ত্রী। শ্রী মোদী বলেন, আমাদের সশস্ত্র বাহিনীর জন্য সমগ্র দেশই বিশেষভাবে গর্বিত।জাতির সেবায় যাঁরা নিয়োজিত রয়েছেন, তাঁদের বীরত্ব ও সাহসিকতা সম্পর্কে আমাদেরসকলেরই জানার আগ্রহ থাকা উচিৎ। প্রধানমন্ত্রী বলেন, এমন অনেক পুলিশকর্মী রয়েছেন, যাঁরা জাতির জন্য তাঁদেরজীবন উৎসর্গ করে গেছেন। তাই তাঁদের আত্মোৎসর্গের ঘটনা সম্পর্কে অবহিত থাকা খুবইগুরুত্বপূর্ণ একটি বিষয়। পরিচ্ছন্নতার বিষয়টিও এদিন উঠে আসে প্রধানমন্ত্রীর আলাপচারিতাকালে। তিনিবলেন, মহাত্মা গান্ধীর স্বচ্ছ ভারত গঠনের স্বপ্নকে সাকার করে তোলার দায়িত্ব আমাদেরসকলের। আলাপচারিতাকালে শ্রী নরেন্দ্র মোদী বলেন, এবারের সাধারণতন্ত্র দিবস উদযাপনআমাদের কাছে এক বিশেষ ঘটনা। কারণ, ১০টি রাষ্ট্রের নেতৃবৃন্দ উদযাপন অনুষ্ঠানেউপস্থিত ছিলেন আমাদের মধ্যে।
আইআইটি মাদ্রাজের ৫৬তম দীক্ষান্ত অনুষ্ঠানে প্রধানমন্ত্রীর ভাষণ

প্রধানমন্ত্রী শ্রী নরেন্দ্র মোদী আজ আইআইটি মাদ্রাজের ৫৬তম দীক্ষান্ত অনুষ্ঠানে যোগ দেন। এই উপলক্ষ্যে এক সমাবেশে প্রধানমন্ত্রী বলেন, আমার সামনে এক ক্ষুদ্র ভারত এবং নতুন ভারতের উদ্দীপনা দেখতে পাচ্ছি। এটাই হল আবেগ, প্রাণবন্ততা ও ইতিবাচকতা। আমি আপনাদের চোখে ভবিষ্যতের স্বপ্ন দেখতে পাচ্ছি। আমি ভারতের নিয়তিও আপনাদের চোখে দেখতে পাচ্ছি। স্নাতক স্তরের ছাত্রছাত্রীদের অভিভাবক ও শিক্ষক-শিক্ষিকাদের অভিনন্দন জানিয়ে প্রধানমন্ত্রী শিক্ষার সঙ্গে পরোক্ষভাবে যুক্ত কর্মীদের ভূমিকারও প্রশংসা করেন। আমি এই ধরণের কর্মীদের ভূমিকার কথা উল্লেখ করতে চাই। নীরবে সাধারণ মানুষের লোকচক্ষুর অন্তরালে এই কর্মীরা আপনাদের জন্য খাবার বানিয়ে থাকেন, শ্রেণীকক্ষ পরিষ্কার-পরিচ্ছন্ন রাখেন এবং ছাত্রাবাসগুলিরও দেখাশোনা করেন। প্রধানমন্ত্রী বলেন, ভারতের তরুণ প্রজন্মের সক্ষমতায় আস্হা রয়েছে। মার্কিন যুক্তরাষ্ট্রে আমার সফরে বিভিন্ন আলাপ-আলোচনায় একটি অভিন্ন বিষয় বারবার উল্লিখিত হয়েছে। সেটি হল, নতুন ভারত সম্বন্ধে ইতিবাচকতা। ভারতীয় সম্প্রদায়ের মানুষ সারা বিশ্ব জুড়েই নিজেদের ছাপ রেখেছেন। বিশেষ করে বিজ্ঞান, প্রযুক্তি ও উদ্ভাবন ক্ষেত্রে এই প্রভাব অত্যন্ত উজ্জ্বল। এই ধরণের উদ্যোগে শক্তি যুগিয়েছে যারা, তাদের অধিকাংশই আইআইটির প্রাক্তণী। আপনারা ব্র্যান্ড ইন্ডিয়াকে সারা বিশ্বে আরও উজ্জ্বল করে তুলছেন। আজ ভারত ৫ লক্ষ কোটি মার্কিন ডলারের অর্থনীতি হয়ে ওঠার লক্ষ্যে অগ্রসর হচ্ছে। আপনাদের উদ্ভাবন এবং প্রযুক্তিগত সহায়তা এই স্বপ্ন পূরণে সাহায্য করবে। আপনাদের উদ্যোগ ভারতকে অন্যতম প্রতিযোগীতামূখী অর্থনীতি হয়ে ওঠার ভিত গড়ে দেবে। ভারতের উদ্ভাবন অর্থনীতি ও সদ্ব্যবহারের এক অসাধারণ মিশ্রন। আমরা দেশে গবেষণা ও উদ্ভাবন ক্ষেত্রের জন্য এক অনুকূল বাতারণ গড়ে তোলার লক্ষ্যে কাজ করছি। অনেক শিক্ষা প্রতিষ্ঠানে অটল ইনক্যুবেশ সেন্টার গড়ে উঠছে। পরবর্তী পদক্ষেপ হল স্টার্ট আপ বা নব গঠিত শিল্প সংস্হাগুলির জন্য উপযুক্ত বাজার খুঁজে বের করা। প্রধানমন্ত্রী জোর দিয়ে বলেন, আপনাদের কঠোর পরিশ্রমই অসম্ভবকে সম্ভব করে তুলেছে। আপনাদের সামনে অসংখ্য সুযোগ অপেক্ষায় রয়েছে। অবশ্য সব সুযোগই সহজ নয়। স্বপ্ন দেখা বন্ধ করবেন না, নিজেদেরকে চ্যালেঞ্জ মেটানোর উপযুক্ত করে তুলুন। এভাবেই আপনারা নিজেদের মধ্যে এক সক্ষম ব্যক্তিকে খুঁজে পাবেন। প্রধানমন্ত্রী বলেন, আপনারা যেখানেই কাজ করুন, যেখানেই থাকুন সর্বদাই মনে রাখবেন আপনার মাতৃভূমির প্রয়োজনীয়তা এবং মাতৃ স্বরূপা ভারতের কথা। কিভাবে আপনার কর্মকান্ড, গবেষণা ও উদ্ভাবন মাতৃভূমির কাজে লাগবে, সে ব্যাপারে চিন্তাভাবনা করুন। এটা আপনার সামাজিক কর্তব্য। আজ, এক সমাজ হিসেবে আমরা একবার ব্যবহারযোগ্য প্লাস্টিক বর্জনের লক্ষ্যে অগ্রসর হতে চাই। প্লাস্টিকের পরিবর্তে পরিবেশ বান্ধব বিকল্প কি হতে পারে যার ব্যবহার একই থাকবে কিন্তু কোনও বিরুপ প্রভাব থাকবেনা। বিকল্প বস্তুটির বিষয়ে আমরা আমাদের তরুণ উদ্ভাবকদের কাছ থেকে প্রত্যাশায় রয়েছি। আমাদের সমাজে দু ধরণের মানুষ রয়েছেন। একদল যারা বাঁচতে চান, অন্যদল যারা সমস্যা থেকে পালিয়ে যেতে চান। স্বামী বিবেকানন্দের প্রসঙ্গ উল্লেখ করে প্রধানমন্ত্রী বলেন, যেসব মানুষ অন্যের জন্য বাঁচেন তাঁরা এক আনন্দময় ও পরিপূর্ণ জীবন উপভোগ করেন। প্রধানমন্ত্রী পরিশেষে বলেন, শিক্ষা ও শিক্ষণ এক ধারাবাহিক প্রক্রিয়া। তিনি ছাত্রছাত্রীদের শিক্ষা প্রতিষ্ঠান থেকে উত্তীর্ণ হয়ে যাওয়ার পরেও শিক্ষাগ্রহণ ও বিভিন্ন বিষয়ে বিশ্লেষণের আগ্রহ বজায় রাখার পরামর্শ দেন।
প্রধানমন্ত্রী অসামরিক বিমান চলাচল ক্ষেত্রের পর্যালোচনা বৈঠক করলেন

প্রধানমন্ত্রী শ্রী নরেন্দ্র মোদী দেশের অসামরিক বিমান চলাচল ক্ষেত্রকে আরো দক্ষ করে তোলার জন্য গৃহীত নানা কৌশল পর্যালোচনা করতে আজ একটি সর্বাত্মক বৈঠক করেন। বৈঠকে সিদ্ধান্ত হয়েছে, ভারতীয় আকাশপথকে এমন ভাবে ব্যবহার করতে হবে যাতে যাত্রীরা কম সময়ে গন্তব্যে পৌঁছাতে পারেন এবং প্রতিরক্ষা মন্ত্রকের সঙ্গে নিবিড় সহযোগিতার মাধ্যমে বিমানসংস্থাগুলির অর্থ সাশ্রয় হয়, সেবিষয়েও সাহায্য করা হবে। অসামরিক বিমান চলাচল মন্ত্রককে নির্দেশ দেওয়া হয়েছে, সরকারী-বেসরকারি অংশীদারীত্বে পরিচালনা করার জন্য আরো ছয়টি বিমানবন্দরকে দ্রুত হস্তান্তরিত করতে টেন্ডার ডাকতে বলা হয়েছে। এর ফলে আরো রাজস্ব বাড়বে এবং বিমানবন্দরগুলো দক্ষভাবে পরিচালনা করা যাবে। বৈঠকে ই-ডিজিসিএ প্রকল্প পর্যালোচনা করা হয়েছে। ডিজিসিএ-র দপ্তরের কাজে এর ফলে আরো স্বচ্ছতা আসবে এবং বিভিন্ন লাইসেন্স ও অনুমতি দেবার ক্ষেত্রে সংশ্লিষ্ট বিভাগগুলির সময় কম লাগবে। আসামরিক বিমান চলাচল মন্ত্রকের বিভিন্ন সংস্কারমূলক কাজ নির্দিষ্ট সময়ে শেষ করার বিষয়ে জোর দেওয়া হয়েছে। স্বরাষ্ট্রমন্ত্রী, অর্থমন্ত্রী, অসামরিক বিমান চলাচল দপ্তরের প্রতিমন্ত্রী, অর্থ প্রতিমন্ত্রী ও কেন্দ্রের বিভিন্ন দপ্তরের পদস্থ আধিকারিকরা এই বৈঠকে উপস্থিত ছিলেন।
উৎকল দিবসে ওড়িশাবাসীকে শুভেচ্ছা ও অভিনন্দন জানালেন প্রধানমন্ত্রী

উৎকল দিবস উপলক্ষে ওড়িশাবাসীকে শুভেচ্ছা ও অভিনন্দন জানিয়েছেন প্রধানমন্ত্রী শ্রী নরেন্দ্র মোদী। এক বার্তায় প্রধানমন্ত্রী বলেছেন, “উৎকল দিবসে ওড়িশার মহানুভব ও পরিশ্রমী জনসাধারণকে জানাই আমার আন্তরিক অভিনন্দন। ওড়িশার বিকাশ ও উন্নয়ন যে এক নতুন মাত্রায় উন্নীত হবে সে বিষয়ে আমি আশাবাদী। ”
আয়ূষ চিকিৎসাপদ্ধতি সম্পর্কে হু-এর সঙ্গে ভারতের সহযোগিতা চুক্তি

কেন্দ্রীয় আয়ূষ মন্ত্রক এবং জেনেভার বিশ্ব স্বাস্থ্য সংস্থার (হু) মধ্যে প্রাচীন ও চিরাচরিত চিকিৎসাপদ্ধতি সম্পর্কিত একটি সহযোগিতা স্বাক্ষরের বিষয়টিকে অনুমতি দিল কেন্দ্রীয় মন্ত্রিসভা। প্রধানমন্ত্রী শ্রী নরেন্দ্র মোদীর নেতৃত্বে আজ এখানে কেন্দ্রীয় মন্ত্রিসভার বৈঠকটি অনুষ্ঠিত হয়। এই সহযোগিতা চুক্তির আওতায় আয়ূষ চিকিৎসাপদ্ধতির আন্তর্জাতিক স্বীকৃতি ও গ্রহণযোগ্যতার বিষয়টি বিশেষভাবে উৎসাহিত হবে বলে আশা করা হচ্ছে। এছাড়া, শিক্ষা, দক্ষতা উন্নয়ন কর্মসূচি, কর্মশালা, প্রকাশনা এবং বিনিময় কর্মসূচির মধ্য দিয়ে আয়ূষ মন্ত্রক এবং হু বিশ্বে জনসচেতনতার প্রসারে বিশেষ উদ্যোগ নেবে। সহযোগিতা সম্পর্কিত কাজকর্মের ব্যয় বহন করা হবে আয়ূষ মন্ত্রকের বিভিন্ন কর্মসূচির জন্য বরাদ্দকৃত অর্থের সংস্থান থেকে। দু’পক্ষের চুক্তি স্বাক্ষরের পরেই সুনির্দিষ্ট শর্ত ও নিয়মনীতি অনুসারে সহযোগিতা প্রসার সম্পর্কিত কাজগুলি হাতে নেওয়া হবে। যোগ, আয়ুর্বেদ, ইউনানি চিকিৎসাপদ্ধতি এবং পঞ্চকর্ম – এই ভারতীয় চিকিৎসাশাস্ত্র ও পদ্ধতিকে আন্তর্জাতিক ক্ষেত্রে জনপ্রিয় করে তুলতে একযোগে কাজ করে যাবে দু’পক্ষই। দীর্ঘমেয়াদি এই চুক্তিটি স্বাক্ষরিত হলে চিরাচরিত ও প্রথাগত চিকিৎসাপদ্ধতি সম্পর্কিত অন্যান্য বিষয়গুলিতেও দ্বিপাক্ষিক সহযোগিতার ক্ষেত্রটিকে আরও সম্প্রসারণ করা সম্ভব হয়ে উঠবে।
মোয়ালিমু ন্যেরেরের ১০০তম জন্মবার্ষিকীতে প্রধানমন্ত্রীর শ্রদ্ধার্ঘ

প্রধানমন্ত্রী শ্রী নরেন্দ্র মোদী , তানজানিয়ার মহান নেতা এবং ভারতের বন্ধু মোয়ালিমু ন্যেরেরের ১০০তম জন্মবার্ষিকীতে তাঁকে শ্রদ্ধা জানিয়েছেন। শ্রী মোদী বলেছেন, মোয়ালিমু ন্যেরেরের একতা ও সাম্যের জন্য নীতি আজও সমান প্রাসঙ্গিক। তিনি আরো বলেন, মিঃ ন্যেরেরের জীবন ও কর্ম আমাদের সকলের জন্য অনুপ্রেরণার উৎস। এক ট্যুইট বার্তায় প্রধানমন্ত্রী বলেছেন, “মোয়ালিমু ন্যেরেরের জীবন ও কর্ম আমাদের সকলের জন্য অনুপ্রেরণার উৎস। তাঁর একতা ও সাম্যের জন্য নীতি আজও সমান প্রাসঙ্গিক। মহান এই নেতা, ভারতের বন্ধুর ১০০তম জন্মবার্ষিকীতে তাঁকে শ্রদ্ধা জানাই। “
বিশ্ব যুব দক্ষতা দিবস উপলক্ষ্যে প্রধানমন্ত্রী ভাষণ দেবেন

প্রধানমন্ত্রী শ্রী নরেন্দ্র মোদী বিশ্ব যুব দক্ষতা দিবস উপলক্ষ্যে বুধবার অনলাইনের মাধ্যমে বক্তব্য রাখবেন। স্কিল ইন্ডিয়া মিশনের পঞ্চম বার্ষিকী উপলক্ষ্যে দক্ষতা বিকাশ ও শিল্পোদ্যোগ মন্ত্রক এই উপলক্ষ্যে একটি ডিজিটাল কনক্লেভের আয়োজন করেছে। প্রেক্ষাপট দেশের যুব সম্প্রদায়কে আরও দক্ষ করে তুলতে কেন্দ্র, স্কিল ইন্ডিয়া উদ্যোগের সূচনা করেছিল। এরফলে যুব সম্প্রদায় আরও বেশি কাজের সুযোগ পাবেন এবং যেখানে তারা কাজ করবেন সেখানে উৎপাদনে সুবিধা হবে। স্কিল ইন্ডিয়া কর্মসূচিতে বিভিন্ন বিষয়ের উপর পাঠক্রমের ব্যবস্থা করা হয়েছে। এই পাঠক্রমগুলি বিভিন্ন শিল্পসংস্থার এবং ন্যাশনাল স্কিল কোয়ালিফিকেশন ফ্রেমওয়ার্কের অধীনে সরকারের মান্যতা পেয়েছে। এই ধরণের পাঠক্রমগুলিতে হাতে-কলমে কাজ শেখা যাবে౼যাঁরা এইসব পাঠক্রমে অংশগ্রহণ করবেন তাঁরা তাঁদের কাজের বিষয়ে আরও দক্ষ হয়ে উঠবেন। এরফলে যখন ওই ব্যক্তি কর্মজীবনে প্রবেশ করবেন তখন সংশ্লিষ্ট সংস্থাকে আলাদা কোন প্রশিক্ষণের ব্যবস্থা করতে হবেনা।
বেঙ্গালুরু কেএসআর রেল স্টেশনে বন্দে ভারত এক্সপ্রেস এবং ভারত গৌরব কাশী দর্শন ট্রেনের যাত্রার সূচনা করলেন প্রধানমন্ত্রী

নয়াদিল্লি, ১১ নভেম্বর ২০২২ বেঙ্গালুরুতে আজ কেএসআর রেল স্টেশনে বন্দে ভারত এক্সপ্রেস এবং ভারত গৌরব কাশী দর্শন ট্রেনের যাত্রার সূচনা করেন প্রধানমন্ত্রী শ্রী নরেন্দ্র মোদী। ক্রান্তিবীর সাঙ্গোলি রায়ানা (কেএসআর) রেল স্টেশনের ৭ নম্বর প্ল্যাটফর্মে ট্রেনের যাত্রা সূচনা উপলক্ষে প্রধানমন্ত্রী এসে পৌঁছন এবং চেন্নাই-মাইসুরু বন্দে ভারত এক্সপ্রেসের যাত্রা শুরুর সবুজ সঙ্কেত দেন। দক্ষিণ ভারতে প্রথম এবং দেশের মধ্যে এটি পঞ্চম বন্দে ভারত এক্সপ্রেস ট্রেন। চেন্নাইয়ের শিল্প তালুক, বেঙ্গালুরুর প্রযুক্তি ও স্টার্ট-আপ তালুক এবং বিখ্যাত পর্যটন শহর মাইসুরুর মধ্যে এই ট্রেন যোগাযোগ ব্যবস্থার প্রসার ঘটাবে। প্রধানমন্ত্রী এক ট্যুইট বার্তায় বলেছেন – “চেন্নাই-মাইসুরু বন্দে ভারত এক্সপ্রেস যোগাযোগ ও বাণিজ্যিক কাজকর্মের প্রসার ঘটাবে। এর পাশাপাশি, এটি জীবনযাত্রাকে স্বাচ্ছন্দ্যময় করে তুলবে। বেঙ্গালুরুতে এই ট্রেনের যাত্রার সূচনা করতে পেরে আমি খুশি।” এরপর প্রধানমন্ত্রী ‘ভারত গৌরব কাশী দর্শন’ ট্রেন যাত্রার সবুজ সঙ্কেত দিতে ৮ নম্বর প্ল্যাটফর্মে এসে পৌঁছন। ‘ভারত গৌরব’ প্রকল্পের অধীন কর্ণাটকে এই ট্রেন প্রথম চালু হচ্ছে। কর্ণাটক থেকে কাশীতে তীর্থযাত্রীদের যাতায়াতের সুবিধার জন্য রেল মন্ত্রক এবং কর্ণাটক সরকার যৌথভাবে এক্ষেত্রে কাজ করে। কাশী, অযোধ্যা এবং প্রয়াগরাজ সফরের সময় তীর্থযাত্রীরা যাতে স্বচ্ছন্দে থাকতে পারেন তা নিশ্চিত করা এবং তাঁদের ভ্রমণের প্রয়োজনীয় নির্দেশিকা প্রদান করা হবে। প্রধানমন্ত্রী ট্যুইটে বলেছেন – “ভারত গৌরব কাশী যাত্রা ট্রেন প্রথম পাওয়ায় আমি কর্ণাটককে সাধুবাদ জানাচ্ছি। এই ট্রেন কাশী এবং কর্ণাটকের মধ্যে নৈকট্য তৈরি করবে। তীর্থযাত্রী এবং পর্যটকরা অনায়াসেই কাশী, অযোধ্যা এবং প্রয়াগরাজ সফর করতে পারবেন।” উদ্বোধনকালে প্রধানমন্ত্রীর সঙ্গে ছিলেন কর্ণাটকের মুখ্যমন্ত্রী শ্রী বাসবরাজ বোম্মাই, কর্ণাটকের রাজ্যপাল শ্রী থাওয়ার চাঁদ গেহলট এবং কেন্দ্রীয় মন্ত্রী শ্রী অশ্বিনী বৈষ্ণব এবং শ্রী প্রহ্লাদ যোশী। প্রসঙ্গত উল্লেখ্য, দ্বিতীয় দফার বন্দে ভারত এক্সপ্রেস অনেক বেশি উন্নত এবং এতে বিমান যাত্রার স্বাচ্ছন্দ পাওয়া যাবে। দেশীয় প্রযুক্তিতে তৈরি এই ট্রেনগুলিতে সংঘর্ষ নিরোধক ‘কবচ’ ব্যবস্থা এবং অন্যান্য নিরাপত্তার সুবিধা রয়েছে। কেবলমাত্র ৫২ সেকেন্ডের মধ্যেই প্রতি ঘন্টায় ০-১০০ কিলোমিটার গতি স্পর্শ করতে পারে এবং প্রতি ঘন্টায় সর্বোচ্চ ১৮০ কিলোমিটার বেগে এটি চলতে পারে। এই ট্রেনগুলি পরিবেশ-বান্ধব, এতে ৩২ ইঞ্চি স্ক্রিন রয়েছে, সব শ্রেণীর যাত্রীদের জন্য আরামদায়ক আসন রয়েছে যা ১৮০ ডিগ্রি পর্যন্ত ঘুরতে পারে। ২০২১-এর নভেম্বর মাসে থিম-ভিত্তিক ‘ভারত গৌরব’ ট্রেনের সূচনা হয়। ভারতের সমৃদ্ধ সাংস্কৃতিক ঐতিহ্য তুলে ধরতে এবং ঐতিহাসিক জায়গাগুলিতে দেশী-বিদেশি পর্যটকদের জন্য এই ট্রেনে করে সফর করানো হবে। এতে পর্যটন প্রসার লাভ করবে।
ভুবনেশ্বরের বিজ্ঞান শিক্ষা ও গবেষণা সংস্থাটি জাতির উদ্দেশে উৎসর্গ করলেন প্রধানমন্ত্রী

কালভেদ সত্ত্বেও প্রতিটি সমাজ ব্যবস্থায় উদ্বাবনের গুরুত্ব অপরিসীম। রবিবার ভুবনেশ্বরের জাতীয় বিজ্ঞান শিক্ষা ও গবেষণা সংস্থাটি জাতির উদ্দেশে উৎসর্গ করে একথা বলেন প্রধানমন্ত্রী শ্রী নরেন্দ্র মোদী। প্রসঙ্গত, ভারতের মহাকাশ কর্মসূচিরও উল্লেখ করেন তিনি। প্রধানমন্ত্রী বলেন, ভারতের মহাকাশ গবেষণার কথা আজ বিশ্বের প্রতিটি প্রান্তে ছড়িয়ে পড়েছে। তরুণ বিজ্ঞানীদের এই সাফল্যে অনুপ্রাণিত হয়ে দেশবাসীর কাজে উদ্বুদ্ধ হওয়ার আহ্বান জানান তিনি। শ্রী মোদী বলেন, ছাত্রদের মধ্যে বিজ্ঞান মনস্কতা গড়ে তোলা প্রয়োজন। বিজ্ঞান সংক্রান্ত প্রতিষ্ঠানগুলিতে উদ্বাবনের উপযোগী পরিবেশ সৃষ্টি হবে বলে আশা প্রকাশ করেন প্রধানমন্ত্রী। ওড়িশার এই বিজ্ঞান শিক্ষা ও গবেষণা সংস্থাটির কথা উল্লেখ করে তিনি বলেন, কয়লা থেকে গ্যাস আহরণ, বিশুদ্ধ জ্বালানি, নীল অর্থনীতি এবং ২০২২ সালের মধ্যে সকলের জন্য বাসস্থানের লক্ষ্যে উদ্বাবন প্রক্রিয়ার সম্ভাবনাকে কাজে লাগাতে হবে। ওড়িশার জাতীয় বিজ্ঞান শিক্ষা ও গবেষণা সংস্থাটিকে দূষণমুক্ত একটি আদর্শ প্রতিষ্ঠানরূপে গড়ে তোলার আহ্বান জানান প্রধানমন্ত্রী। /
প্রবাদপ্রতিম চিত্রশিল্পী শ্রী সৈয়দ হায়দার রাজার প্রয়াণে প্রধানমন্ত্রীর শোক

প্রধানমন্ত্রী শ্রী নরেন্দ্র মোদী প্রবাদপ্রতিম চিত্রশিল্পী শ্রীসৈয়দ হায়দার রাজার প্রয়াণে শোক জ্ঞাপন করেছেন। প্রধানমন্ত্রী বলেছেন, ‘ বিশ্ববিশ্রুত চিত্রশিল্পী এস.এইচ রাজার জীবনাবসানে অত্যন্ত বিষন্ন বোধ করছি,চিত্রকলায় তাঁর অবদান চিরস্মরণীয় হয়ে থাকবে। ’ /…
শিক্ষক দিবসে শিক্ষকদের প্রতি কৃতজ্ঞতা প্রকাশ প্রধানমন্ত্রীর

ডঃ এস রাধাকৃষ্ণনের প্রতি শ্রদ্ধাজ্ঞাপন প্রধানমন্ত্রী শ্রী নরেন্দ্র মোদী শিক্ষক দিবসে শিক্ষকদের প্রতি কৃতজ্ঞতা প্রকাশ করেছেন এবং ডঃ এস রাধাকৃষ্ণনের প্রতি শ্রদ্ধা জানিয়েছেন । একাধিক ট্যুইটে তিনি লিখেছেন, ” মানসিক বিকাশ ও দেশ গঠনে বিশেষ অবদানের জন্য আমরা কঠোর পরিশ্রমী শিক্ষকদের প্রতি কৃতজ্ঞ। তাঁদের অসামান্য প্রয়াসের জন্য শিক্ষক দিবসে আমরা আমাদের শিক্ষকদের প্রতি কৃতজ্ঞতা জানাই। আমরা ডঃ এস রাধাকৃষ্ণনের জয়ন্তীতে তাঁর প্রতি শ্রদ্ধা জানাচ্ছি। ” ” দেশের গৌরবময় ইতিহাসের সঙ্গে আমাদের সংযোগ আরও গভীর করে তোলার জন্য আমাদের জ্ঞানী শিক্ষকদের চেয়ে আর কে ভাল হতে পারে। সম্প্রতি # মন-কি-বাত অনুষ্ঠানে, আমি আমাদের মহান স্বাধীনতা সংগ্রামের কম পরিচিত দিকগুলি সম্পর্কে শিক্ষার্থীদের পড়ানোর জন্য একটি ধারণা ভাগ করে নিয়েছিলাম। ”
ও পি মেহরার প্রয়াণে প্রধানমন্ত্রীর শোক প্রকাশ

ও পি মেহরার মৃত্যুতে প্রধানমন্ত্রী শ্রী নরেন্দ্র মোদী গভীর শোক প্রকাশ করেছেন। এক শোকবার্তায় প্রধানমন্ত্রী বলেছেন, “সাহসী ও বিশিষ্ট দেশপ্রেমী ও পি মেহরার মৃত্যুতে আমি ব্যথিত হয়েছি। দেশের প্রতি অবদানের জন্য তিনি স্মরণীয় হয়ে থাকবেন। ও পি মেহরা প্রথমে বিমান বাহিনীতে এবং পরে ক্রীড়া প্রশাসন ও কয়েকটি রাজ্যের রাজ্যপাল হিসেবে বহু বছর দায়িত্ব পালন করেছেন। ওম প্রকাশ মেহরার পরিবার-পরিজনকে আমার সমবেদনা জানাই। তাঁর আত্মার শান্তি কামনা করি”।